*APSTIPRINĀTS:*

*ar iepirkuma komisijas 2022. gada 21. februāra*

*sēdes protokolu Nr.4*

**VAS “Latvijas dzelzceļš” organizētā**

**sarunu procedūra ar publikāciju**

**„Krāšņu kurināmās marķētās dīzeļdegvielas piegāde SIA "LDZ ritošā sastāva serviss" vajadzībām”**

**(iepirkuma identifikācijas Nr. LDZ 2022/30-SPA)**

**Grozījumi Nr.2**

Sarunu procedūras ar publikāciju “Krāšņu kurināmās marķētās dīzeļdegvielas piegāde SIA "LDZ ritošā sastāva serviss" vajadzībām” (turpmāk – sarunu procedūra) nolikumā veikt šādus grozījumus:

1. Izteikt sarunu procedūras nolikuma 7. pielikuma 4.5. punktu šādā redakcijā:

“4.5. Pārdevējs par saviem līdzekļiem nodrošina preces izkraušanu pircēja pārstāvja norādītajā vietā - rezervuārā. Pirms preces izkraušanas/noliešanas no pārdevēja transporta pasūtītāja rezervuārā, puses veic preces paraugu ņemšanu pārdevēja nodrošinātā paraugu noņemšanas traukā”.

1. Izteikt sarunu procedūras nolikuma 7. pielikuma 4.7. punktu šādā redakcijā:

“4.7. Par preces pieņemšanu pušu pilnvarotie pārstāvji paraksta preces pavadzīmi, kurā ir izdarīta atzīme par paraugu noņemšanu saskaņā ar 4.5. punktu”.

1. Izteikt sarunu procedūras nolikuma 7. pielikuma 5.2. punktu šādā redakcijā:

“5.2. Pircējam ir pienākums iespējami īsā laikā pēc preces saņemšanas to pārbaudīt. Ja 20 (divdesmit) kalendāro dienu laikā pēc attiecīgās preces pavadzīmes parakstīšanas un paraugu ņemšanas no pārdevēja transporta pie degvielas noliešanas pasūtītāja rezervuārā (4.5. punkts), vai garantijas termiņa laikā Pircējs konstatē preces kvalitātes neatbilstību un/vai trūkumus pēc noņemtajiem paraugiem, Pircējs nosūta pārdevējam uz pārdevēja norādīto e-pastu vai pasta adresi uzaicinājumu veikt preces apskati, norādot preces kvalitātes neatbilstību un/vai trūkumus, to veidu un apmēru, paredzot, ka pārdevēja ierašanās termiņš nevar būt īsāks par 5 (piecām) darba dienām”.

1. Izteikt sarunu procedūras nolikuma 7. pielikuma 5.5. punktu šādā redakcijā:

“5.5. Ja apslēptie preces trūkumi tiek konstatēti vēlāk un tie konstatēti paraugā, kas ņemts pie preces noliešanas pasūtītāja rezervuārā, pircēja pienākums ir nekavējoties pēc to konstatēšanas paziņot pārdevējam par šiem trūkumiem”.